钦定古今图书集成/明伦汇编/官常典/第121卷 > 孔辅〈无世数附明末〉
## 钦定古今图书集成/明伦汇编/官常典/第121卷 > 孔辅〈无世数附明末〉

按《汝宁府志》：“辅道元，汝阳人。先圣五十四代孙思友，
仕元汝宁府司理，子孙因家焉。辅幼以神童称。登正
德戊长进士，授中书舍人，时名孟富，迁刑部员外郎，
鞫狱明允，上览其疏，赐名辅。盖以公辅期之也。己卯
三月，上将南巡，辅偕同舍郎孙凤等伏阙谏，廷杖三
十，夺俸半年。寻出为松江守。丁内艰，复补辰州。世宗”
改元，大褒谏臣，进辅俸一级。又以外艰归，起补广南，
卒。辅天资颖异，读书至万馀卷，过目辄不忘。所著诗
文甚富。